pythainlp/thai-wiki-dataset-v4 huggingface dataset:
พรหมินทร์ เลิศสุริย์เดช

นายแพทย์ พรหมินทร์ เลิศสุริย์เดช (เกิด: 5 พฤศจิกายน พ.ศ. 2497) ชื่อเล่น มิ้ง เป็นนักการเมืองและแพทย์ชาวไทย ดำรงตำแหน่ง เลขาธิการนายกรัฐมนตรี ในรัฐบาล แพทองธาร ชินวัตร และประธานคณะกรรมการด้านเศรษฐกิจของพรรคเพื่อไทย เคยดำรงตำแหน่งรองนายกรัฐมนตรี และรัฐมนตรีว่าการกระทรวงพลังงาน อดีตเลขาธิการนายกรัฐมนตรี ทักษิณ ชินวัตร และ เศรษฐา ทวีสิน
ประวัติ.
นายแพทย์พรหมินทร์ เลิศสุริย์เดช หรือที่รู้จักกันในชื่อเล่นว่า "หมอมิ้ง" เกิดเมื่อวันที่ 5 พฤศจิกายน พ.ศ. 2497 ที่จังหวัดพระนคร ในสมัยเป็นนักเรียน นายแพทย์พรหมินทร์ เคยทำงานในตำแหน่งประธานนักเรียนโรงเรียนสวนกุหลาบวิทยาลัย เมื่อจบชั้น ม.ศ. 5 สอบได้เป็นอันดับที่ 6 ของโรงเรียนสวนกุหลาบวิทยาลัย และเป็นอันดับที่ 30 ของประเทศ
หลังเหตุการณ์ 14 ตุลาคม 2516 เขาสอบได้คณะวิทยาศาสตร์ มหาวิทยาลัยมหิดล ต่อมาได้รับเลือกให้เป็นประธานนักศึกษา คณะวิทยาศาสตร์ ชีวภาพปี 2 เมื่อปี พ.ศ. 2518 ได้รับความไว้วางใจให้เป็นเลขาธิการพรรคแนวร่วมมหิดล (ก่อตั้งเมื่อปี พ.ศ. 2517 โดยมีประธานพรรคคนแรกคือ นายแพทย์เหวง โตจิราการ) ในช่วงที่นายแพทย์พรหมินทร์ดำรงตำแหน่งเลขาธิการพรรคนั้น เป็นช่วงที่พรรคแนวร่วมมหิดล มีการขยายตัวสูงสูด นอกจากนี้เขายังดำรงตำแหน่งเลขาธิการแกนม่วง-เหลือง อีกด้วย เขาเคยเล่าผ่านหนังสือ "ปูมประวัติศาสตร์มหิดลฯ" ว่าได้นำเอาสรรนิพนธ์ของเหมา เจ๋อ ตุง ว่าด้วยเรื่องการสร้างพรรคมาศึกษาและปรับใช้กับการสร้างพรรคแนวร่วมมหิดล
หลังเหตุการณ์ 6 ตุลาคม 2519 นายแพทย์พรหมินทร์ได้เข้าร่วมกับพรรคคอมมิวนิสต์แห่งประเทศไทย โดยใช้ชื่อจัดตั้งว่า สหายจรัส
ภายหลังจบการศึกษาและทำงานราชการ ต่อมาพรรคพวกเครือข่ายคนเดือนตุลาที่ไปช่วยงาน พ.ต.ท.ดร.ทักษิณ ชินวัตร แนะนำให้ดึงตัวนายแพทย์พรหมินทร์เข้ามาช่วยงานด้านกลยุทธ์ และได้เข้าร่วมทำงานกับกลุ่มบริษัทชินวัตร จนตำแหน่งสุดท้ายคือซีอีโอ ของบริษัทชินแซทเทิลไลท์ คอมมิวนิเคชั่นส์ โดยเขาและบริษัทแมทช์บอกซ์อยู่เบื้องหลังแคมเปญการรณรงค์ทางการเมืองให้กับ พ.ต.ท.ดร.ทักษิณ ชินวัตร ที่เป็นภาพโปสเตอร์ พ.ต.ท.ดร.ทักษิณ ยืนชี้นิ้วมองไกลไปข้างหน้าพร้อมกับคำขวัญ "พลิกเมืองไทยให้แข่งกับโลก" ที่ได้รับว่าพึงพอใจจากคนชั้นกลางเป็นจำนวนมาก ทั้งนี้ เขาและผู้บริหารแมทช์บอกซ์ เป็นกลุ่มเพื่อนของนายธงชัย วินิจจะกูล ประธานศูนย์นักเรียนแห่งประเทศไทย ที่ใกล้ชิดกับนายแพทย์พรหมินทร์และมีความผูกพันทางอุดมการณ์มาอย่างยาวนาน ต่อมานายแพทย์พรหมินทร์ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
ต่อมาในเดือนมิถุนายน พ.ศ. 2564 เขาร่วมงานกับกลุ่มแคร์ ซึ่งทักษิณเป็นหนึ่งในแกนนำ และในอีก 2 ปีต่อมาเขารับตำแหน่งประธานคณะกรรมการนโยบายพรรคเพื่อไทย และมีบทบาทสำคัญในช่วงการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 โดยเป็นตัวแทนพรรคเพื่อไทยในการขึ้นเวทีประชันวิสัยทัศน์ และ/หรือ โต้วาทีกับพรรคการเมืองอื่น ๆ ต่อมาเมื่อพรรคเพื่อไทยได้เป็นแกนนำจัดตั้งรัฐบาล โดยมี เศรษฐา ทวีสิน เป็นนายกรัฐมนตรี นายแพทย์พรหมินทร์จึงได้รับการแต่งตั้งให้ดำรงตำแหน่งเลขาธิการนายกรัฐมนตรีเป็นสมัยที่สาม และในปีถัดมา แพทองธาร ชินวัตร นายกรัฐมนตรี ได้แต่งตั้งให้นายแพทย์พรหมินทร์ดำรงตำแหน่งนี้ต่อเนื่องเป็นสมัยที่สี่
ชีวิตส่วนตัว สมรสกับ แพทย์หญิงมัธยา เลิศสุริย์เดช มีบุตร 2 คน คือ นายมติ เลิศสุริย์เดช และ น.ส.มาพร เลิศสุริย์เดช
เครื่องราชอิสริยาภรณ์.
พรหมินทร์ เลิศสุริย์เดช ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
มนัส เศียรสิงห์

มนัส เศียรสิงห์ (15 ตุลาคม พ.ศ. 2497 - 6 ตุลาคม พ.ศ. 2519) ชื่อเล่น แดง ศิลปิน นักวาดภาพ เป็นนักกิจกรรมในช่วงเหตุการณ์ 14 ตุลา และถูกกระสุนปืนเสียชีวิต บริเวณหน้าหอประชุมใหญ่ มหาวิทยาลัยธรรมศาสตร์ ในช่วงเหตุการณ์ 6 ตุลา
ประวัติ.
มนัส เป็นชาวตำบลบางปรอก อำเภอเมืองปทุมธานี จังหวัดปทุมธานี เป็นบุตรของนายมณี เศียรสิงห์ และนางสงกรานต์ เกาะทอง เข้าเรียนชั้นมัธยมศึกษาตอนปลายสายอาชีพที่ โรงเรียนกรุงเทพวิจิตรศิลป์ และเข้าร่วมชุมนุมเรียกร้องประชาธิปไตยและเดินขบวน ช่วงก่อนเหตุการณ์ 14 ตุลาคม พ.ศ. 2516 และได้เข้าร่วมกิจกรรมอยู่ในขบวนการนักศึกษาประชาชนระยะนั้น ต่อมาได้เข้าศึกษาต่อแผนกประติมากรรมสากล คณะวิจิตรศิลป์ วิทยาลัยเพาะช่าง ระหว่างศึกษา ได้สมัครเป็นสมาชิก แนวร่วมศิลปินแห่งประเทศไทย จนกระทั่งสำเร็จการศึกษาในเดือนมีนาคม พ.ศ. 2519
มนัส เศียรสิงห์ ถูกเจ้าหน้าที่ยิงเสียชีวิตพร้อมกับเพื่อนนักศึกษาอีกสองสามคน ขณะทำหน้าที่หน่วยรักษาความปลอดภัย บริเวณหน้าหอประชุมใหญ่ มหาวิทยาลัยธรรมศาสตร์ เมื่อเวลารุ่งสางของวันที่ 6 ตุลาคม พ.ศ. 2519
รางวัล มนัส เศียรสิงห์ “แดง”.
ในปี พ.ศ. 2544 ฝ่ายศิลปกรรม สถาบันปรีดี พนมยงค์ ได้ริเริ่มมอบรางวัล เพื่อมุ่งหวังส่งเสริมคนทำงานศิลปะ ที่มีความคิดและอุดมการณ์ เนื่องในวาระครบรอบ 25 ปี เหตุการณ์ 6 ตุลาคม 2519 ใช้ชื่อว่า รางวัล มนัส เศียรสิงห์ “แดง” (Red Art Award) โดยมีวาระการมอบรางวัล 5 ปี ต่อครั้ง มี 2 ประเภท คือ รางวัลมนัส เศียรสิงห์ “แดง” และ รางวัลมนัส เศียรสิงห์ “แดง” ศิลปินเกียรติยศ โดยมุ่งเน้นที่การทำงานอย่างต่อเนื่องของศิลปิน
แซนแอนโทนีโอ

แซนแอนโทนีโอ  คือเมืองหนึ่งในรัฐเท็กซัส ประเทศสหรัฐอเมริกา เป็นเมืองที่ใหญ่เป็นอันดับสองของรัฐ และมีเปอเซ็นต์การเจริญเติบโตเป็นอันดับที่ 4 ของประเทศ ในปี พ.ศ. 2543 - พ.ศ. 2549 ตั้งอยู่ทางทิศใต้ เปรียบเสมือนประตูสู่ภูมิภาคตะวันตกเฉียงใต้ของประเทศ ชื่อเมืองมาจากชื่อของเซนต์แอนโทนีแห่งปาดัว ชาวโปรตุเกส
พระเจ้าบรมวงศ์เธอ กรมหลวงพิเศษศรีสวัสดิ สุขวัฒนวิไชย

พระเจ้าบรมวงศ์เธอ กรมหลวงพิเศษศรีสวัสดิ สุขวัฒนวิไชย (2 พฤษภาคม พ.ศ. 2334 - 17 ธันวาคม พ.ศ. 2396) มีพระนามเดิมว่า พระองค์เจ้าชายสุริยวงศ์ ประสูติเมื่อวันพฤหัสบดี เดือน 6 ขึ้น 3 ค่ำ ปีกุน ตรีศก จุลศํกราช 1153 ตรงกับวันที่ 2 พฤษภาคม พ.ศ. 2334 เป็นพระราชโอรสในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดานวล
พระองค์ทรงรับราชการในสมเด็จพระบวรราชเจ้ามหาศักดิพลเสพ ต่อมาวันที่ 13 กันยายน พ.ศ. 2372 พระบาทสมเด็จพระนั่งเกล้าเจ้าอยู่หัว ทรงพระกรุณาโปรดเกล้าฯ สถาปนาขึ้นเป็น กรมหมื่นสวัสดิวิไชย 
วันที่ 1 สิงหาคม พ.ศ. 2394 พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ เลื่อนกรมขึ้นเป็น กรมหลวงพิเศษศรีสวัสดิ์ สุขวัฒนวิไชย
และวันที่ 15 กรกฎาคม พ.ศ. 2454 พระบาทสมเด็จพระมงกุฎเกล้าเจ้าอยู่หัว โปรดให้ใช้คำนำพระนามว่า พระเจ้าบรมวงษ์เธอ
พระเจ้าบรมวงศ์เธอ กรมหลวงพิเศษศรีสวัสดิ ประชวรด้วยพระโรคชรา สิ้นพระชนม์เมื่อวันเสาร์ แรม 2 ค่ำ เดือนอ้าย ปีฉลู เบญจศก จ.ศ. 1215 ตรงกับวันที่ 17 ธันวาคม พ.ศ. 2396 สิริพระชันษา 62 ปี 8 เดือน 14 วัน พระราชทานเพลิงพระศพ ณ พระเมรุ ท้องสนามหลวง วันที่ 8 เมษายน พ.ศ. 2397
ณรงค์ วงศ์วรรณ

ณรงค์ วงศ์วรรณ (25 ธันวาคม พ.ศ. 2468 – 10 กันยายน พ.ศ. 2563) เป็นนักการเมืองไทยและนักอุตสาหกรรมยาสูบ เขาเป็นสมาชิกสภาผู้แทนราษฎรจังหวัดแพร่ มาอย่างยาวนาน หัวหน้า พรรคเอกภาพ และ พรรคสามัคคีธรรม เขาเป็นที่รู้จักในนาม "เจ้าพ่อ" เมืองแพร่ หรือแม้แต่ "เจ้าพ่อแห่งภาคเหนือ"
ประวัติ.
ณรงค์ วงศ์วรรณ หรือที่นิยมเรียกว่า "พ่อเลี้ยงณรงค์" เป็นบุตรชายคนโตของนายแสน หรือพ่อเจ้าแสน วงศ์วรรณ (เปลี่ยนนามสกุลจาก:ผาทอง) (สืบเชื้อสายมาจากแสนเสมอใจ กับแม่เจ้าพิมพาพระญาติเจ้าหลวงเทพวงศ์เจ้าผู้ครองนครแพร่องค์ที่ 2 แห่งราชวงศ์แสนซ้าย) ผู้ก่อตั้งบริษัทเทพวงศ์ และนางอุ๊ วงศ์วรรณ มีน้องต่างมารดาอีก 2 คน ได้แก่นายสังวาลย์ หรือพ่อเลี้ยงสังวาลย์ วงศ์วรรณ อดีตสมาชิกสภาผู้แทนราษฎรจังหวัดลำพูน และนางถนอมศรี วงศ์วรรณ พ่อเลี้ยงณรงค์ สมรสครั้งแรกกับนางนงลักษณ์ วงศ์วรรณ มีบุตร-ธิดา 3 คน คือ
และสมรสครั้งที่ 2 กับนางอุไร หรือแม่เลี้ยงอุไร วงศ์วรรณ มีบุตร-ธิดา 5 คน คือ
การศึกษา.
นายณรงค์ วงศ์วรรณ จบการศึกษาด้านเศรษฐศาสตร์-เกษตร จาก Kentucky University ประเทศสหรัฐอเมริกา และได้รับพระราชทานปริญญาวิทยาศาสตร์ดุษฎีบัณฑิตกิตติมศักดิ์ สาขาวิชาเศรษฐศาสตร์เกษตร จากมหาวิทยาลัยเชียงใหม่ ในปีการศึกษา 2522-2523
ประสบการณ์การเมือง.
ณรงค์ วงศ์วรรณ เคยได้รับตำแหน่งรัฐมนตรีช่วยว่าการกระทรวงมหาดไทย (รัฐบาลเกรียงศักดิ์) เมื่อปี พ.ศ. 2523 เป็นรัฐมนตรีช่วยว่าการกระทรวงเกษตรและสหกรณ์ (รัฐบาลเปรม) ในปี พ.ศ. 2524
ณรงค์ วงศ์วรรณ เป็นรัฐมนตรีว่าการกระทรวงเกษตรและสหกรณ์ 2 สมัย (รัฐบาลเปรม, รัฐบาลชาติชาย) ในปี พ.ศ. 2526 และ พ.ศ. 2533 
การเลือกตั้งทั่วไปในวันที่ 22 มีนาคม พ.ศ. 2535.
การเลือกตั้งทั่วไปในวันที่ 22 มีนาคม พ.ศ. 2535 ภายใต้รัฐธรรมนูญ ฉบับ พ.ศ. 2534 หลังการเลือกตั้ง ปรากฏว่าพรรคสามัคคีธรรม ซึ่งมีนายณรงค์ วงศ์วรรณ เป็นหัวหน้าพรรค และนาวาอากาศตรีฐิติ นาครทรรพ เป็นเลขาธิการพรรค ได้ ส.ส.มากที่สุด คือ 79 ที่นั่ง ส่วนพรรคชาติไทยได้เป็นอันดับที่ 2 คือ 74 ที่นั่ง
พรรคการเมือง 5 พรรค คือ พรรคสามัคคีธรรม พรรคชาติไทย พรรคกิจสังคม พรรคประชากรไทยและพรรคราษฎร จำนวน 195 เสียง ได้รวมตัวกันเสนอชื่อนายณรงค์ วงศ์วรรณ หัวหน้าพรรคสามัคคีธรรม ขึ้นเป็นนายกรัฐมนตรี แต่ปรากฏข่าวว่าสหรัฐอเมริกาเคยปฏิเสธที่จะออกวีซ่า ให้กับนายณรงค์ เนื่องจากสงสัยมีการพัวพันกับขบวนการค้ายาเสพติด ซึ่งกรณีดังกล่าว นายณรงค์ วงศ์วรรณ ได้ปฏิเสธอย่างสิ้นเชิง และว่าข่าวนี้เป็นการจงใจสร้างเรื่องขึ้นเพื่อกีดกันไม่ให้ตนขึ้นเป็นนายกรัฐมนตรี พรรคการเมืองทั้ง 5 พรรค จึงสนับสนุนให้พลเอกสุจินดา คราประยูร ขึ้นเป็นนายกรัฐมนตรี จนเป็นสาเหตุทำให้ประชาชนเรียกร้องนายกฯ ที่มาจากการเลือกตั้ง และเป็นชนวนเหตุพฤษภาทมิฬ ในเวลาต่อมา
ณรงค์ วงศ์วรรณ ได้รับการแต่งตั้งเป็นรองนายกรัฐมนตรี ในรัฐบาลของพลเอกสุจินดา คราประยูร และเป็นที่ปรึกษานายกรัฐมนตรี ในรัฐบาล บรรหาร ศิลปอาชา ในปี พ.ศ. 2538
หลังจากนั้นเป็นต้นมาก็ไม่ปรากฏบทบาทในทางการเมืองอีกแต่อย่างใด จนกระทั่งเสียชีวิตในปี พ.ศ. 2563
พรรคการเมือง.
ณรงค์ วงศ์วรรณ มีบทบาทในการเป็นผู้นำพรรคการเมืองของประเทศไทยที่สำคัญ คือ เป็นหัวหน้าพรรครวมไทย ในปี พ.ศ. 2529 นำทีมลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ได้ 19 ที่นั่ง และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ได้ 34 ที่นั่ง ซึ่งต่อมาในปี พ.ศ. 2532 พรรครวมไทย ได้ยุบรวมเข้ากับพรรคการเมือง 3 พรรค คือ พรรคกิจประชาคม พรรคก้าวหน้า และ พรรคประชาชน เปลี่ยนชื่อเป็นพรรคเอกภาพ โดยนายณรงค์ ทำหน้าที่หัวหน้าพรรค จนกระทั่งในปี พ.ศ. 2534 เขาและสมาชิกจำนวนหนึ่งจึงได้ลาออกไปตั้งพรรคการเมืองใหม่ขึ้น คือ พรรคสามัคคีธรรม
ซูแปร์โกปปาอีตาเลียนา

ซูแปร์โกปปาอีตาเลียนา  หรือ อิตาเลียนซูเปอร์คัพ  เริ่มทำการแข่งขันครั้งแรกในปี ค.ศ. 1988 เป็นการแข่งขันฟุตบอลของประเทศอิตาลี ในช่วงปรี-ซีซันซึ่งแข่งขันกันเป็นประจำทุกปี เพื่อเป็นเตรียมความพร้อมของทีม ก่อนหน้าที่ศึกเซเรียอาฤดูกาลใหม่จะแข่งขัน ซึ่งจะเป็นการพบกันระหว่างทีมแชมป์เซเรียอากับทีมแชมป์โกปปาอีตาเลียของฤดูกาลก่อนหน้านั้น โดยจะทำการแข่งขันกันแบบนัดเดียวรู้ผล ที่สนามของทีมแชมป์เซเรียอา แต่ในปี 1993 และ 2003 ได้ไปแข่งขันกันในสหรัฐอเมริกา ที่กรุงวอชิงตัน ดี.ซี. และอีสต์รัทเทอร์ฟอร์ด ส่วนในปี 2002 แข่งกันที่กรุงตริโปลี ประเทศลิเบีย ล่าสุดในปี 2009, 2011 และ 2012 ไปทำการแข่งขันกันที่กรุงปักกิ่ง ประเทศจีน
นัด.
รูปแบบสี่ทีม.
<templatestyles src="Reflist/styles.css" />
การขาดเลือดเฉพาะที่

ในทางการแพทย์ การขาดเลือดเฉพาะที่ (มาจากภาษา "isch-" การปิดกั้น, "hema" หรือ "haema" เลือด) หมายถึงการปิดกั้นการไหลเวียนเลือดที่เลี้ยงเนื้อเยื่อ โดยทั่วไปมีปัจจัยเกี่ยวข้องที่สำคัญภายในหลอดเลือดซึ่งทำให้เนื้อเยื่อเหล่านั้นเสียหายหรือสูญเสียการทำงาน
กลไก.
การขาดเลือดเฉพาะที่หมายถึงการที่อวัยวะขาดเลือดไปเลี้ยง ซึ่งต่างจากภาวะเลือดมีออกซิเจนน้อย (hypoxia) ซึ่งหมายถึงการที่ร่างกายขาดออกซิเจน (เช่นอาจมีสาเหตุมาจากการขาดอากาศหายใจ) การขาดเลือดอาจเกิดจากการที่เลือดเลี้ยงตามอวัยวะต่างๆ ได้ไม่เพียงพอกับความต้องการออกซิเจนและสารอาหารของเนื้อเยื่อนั้น ซึ่งทำให้เนื้อเยื่อเกิดความเสียหายจากการขาดออกซิเจนและสารอาหารเพื่อใช้ในการเมแทบอลิซึมซึ่งทำให้เกิดของเสียสะสมและเกิดความเสียหาย
การขาดเลือดเฉพาะที่ยังอาจหมายถึงการที่เลือดไหลเวียนไปยังส่วนต่างๆ ของร่างกายได้ไม่เพียงพอ เนื่องมาจากการตีบหรืออุดกั้นของหลอดเลือดที่เลี้ยงอวัยวะ เช่นการอุดกั้นของหลอดเลือดหัวใจทำให้เกิดอาการปวดเค้นหัวใจ (angina pectoris)
ภาวะดังกล่าวอาจเกิดจาก
ศิลปะจินตนิยม

ศิลปะจินตนิยม  เริ่มต้นขึ้นในช่วงหลังของคริสต์ศตวรรษที่ 18 ในยุโรปตะวันตก เป็นการเปลี่ยนแปลงของแนวคิดทางปรัชญา วรรณกรรม และศิลปกรรม อันนำมาซึ่งการปฏิวัติอุตสาหกรรมในยุโรป กำเนิดของศิลปะจินตนิยมมีส่วนมาจากการต่อต้านแนวคิดทางสังคมและการเมืองแบบเก่าของยุคแสงสว่าง รวมถึงปฏิกิริยาต่อต้านการศึกษาวิทยาศาสตร์เกี่ยวกับธรรมชาติ โดยมากแนวคิดของศิลปะในยุคนี้จะสะท้อนออกมาในงานศิลปะแบบภาพวาด ดนตรี และวรรณกรรม
ตัวอย่างศิลปินผู้มีชื่อเสียงในยุคจินตนิยม ได้แก่ ลุดวิจ ฟาน เบโทเฟน, เฟรเดริก ชอแป็ง, วิลเลียม เบลก เป็นต้น
เบน โจนสัน

เบนจามิน โจนสัน (11 มิถุนายน ค.ศ. 1572 - 6 สิงหาคม ค.ศ. 1637) เป็นนักเขียนบทละคร กวี และนักแสดงชาวอังกฤษในยุคเรเนสซองส์ ร่วมสมัยเดียวกันกับ วิลเลียม เชกสเปียร์ มีชื่อเสียงจากบทละครเชิงล้อเลียน ที่โดดเด่นเช่นเรื่อง "Volpone", "The Alchemist" และ "Bartholomew Fair"
จอร์จี เฮนเลย์

จอร์จีน่า "จอร์จี้" Laura เฮนลี่ย์  (เกิดเมื่อวันที่ 9 กรกฎาคม ค.ศ. 1995 [พ.ศ. 2538]) เป็นนักแสดงเด็กชาวอังกฤษในภาพยนตร์สุดอมตะ 7 เล่มเรื่อง อภินิหารตำนานแห่งนาร์เนีย และในปี 2005 (2548) เธอได้รับรางวัลจากสถาบันโพนิกฟิลม์คลิติกส์ ตำแหน่ง "Best Performance by a Youth in a Lead or Supporting Role - Female" ในเรื่อง 
จอร์จี้ เฮนลี่ย์ กลับมารับงานแสดงในภาพยนตร์ภาคต่อ ตามหนังสือของซี.เอส.ลูอิส และใน โดยคาดกันว่าเป็นวันที่ 7 พฤษภาคม ค.ศ. 2010 (พ.ศ. 2553)
นอกจากนี้จอร์จี้ยังต้องเรียนกับ Ilkley Upstagers' Theatre Group และโรงเรียนประถมศึกษาแบรนฟอร์ด เธอเป็นน้องสาวของ ราเชล เฮนลี่ย์ (คนที่แสดงเป็น ลูซี่ พีเวนซี่ ใน)
ตั้งแต่การเปิดตัวของ เธอได้รับงานละครเรื่อง" Babes in the Wood" ที่สตูดิโอใกล้บ้าน ตั้งแต่วันที่ 27 มกราคมถึงวันที่ 4 กุมภาพันธ์ ค.ศ. 2006 เธอสามารถแสดงในฐานะ เด็กหญิงเจน ของรายการ การผจญภัยของเจน ช่อง BBC ในปี 2006 อีกด้วย
ภาพยนตร์และละครทางโทรทัศน์
กลุ่มภาษาวิซายัน

กลุ่มภาษาวิซายัน เป็นกลุ่มของภาษาในฟิลิปปินส์ ซึ่งเป็นส่วนหนึ่งของกลุ่มภาษาฟิลิปปินส์กลาง กลุ่มภาษานี้ส่วนใหญ่ใช้พูดในบริเวณวิซายา แต่ก็มีผู้ใช้ในบริเวณบิกอล (โดยเฉพาะซอร์ซอกอนและมัสบาเต) หมู่เกาะทางใต้ของลูซอน ทางเหนือและทางตะวันตกของมินดาเนา และในจังหวัดซูลูที่อยู่ทางตะวันตกเฉียงใต้ของมินดาเนา ผู้อยู่ในเมโทรมะนิลาบางส่วนพูดภาษาในกลุ่มนี้ด้วย
สมาชิกของภาษาในกลุ่มนี้มีมากกว่า 30 ภาษา ภาษาทีมีผู้พูดเป็นภาษาแม่มากที่สุดคือภาษาเซบัวโนมี 20 ล้านคน ในบริเวณวิซายากลาง ทางตะวันตกและทางเหนือของมินดาเนา อีก 2 ภาษาในกลุ่มนี้ที่เป็นที่รู้จักกันดีคือภาษาฮิลิไกนอน มีผู้พูด 7 ล้านคนในวิซายาตะวันตก และภาษาวาไร-วาไร มีผู้พูด 3 ล้านคนในวิซายาตะวันออก
ระบบการเรียกชื่อ.
ผู้พูดกลุ่มภาษาวิซายันเป็นภาษาแม่ทั้งภาษาเซบัวโน ภาษาฮิลิไกนอน และภาษาวาไร-วาไรจะเรียกภาษาของตนว่าบีซายาหรือบินซายา แม้ว่าภาษาที่ต่างกันเหล่านี้จะฟังกันไม่เข้าใจก็ตาม สำหรับผู้พูดกลุ่มภาษานี้นอกวิซายาจะไม่ใช้คำว่าบีซายาอ้างถึงภาษาของตนเอง เช่นผู้พูดภาษาบูตัวนอน ภาษาซูริกานอน และภาษามัสบาเตญโญ คำว่าวิซายาหมายถึงหมายถึงภาษาเซบัวโน ในขณะที่ชาวเตาซุกที่เป็นมุสลิม คำว่าวิซายาหมายถึงชาวฟิลิปปินส์ที่นับถือศาสนาคริสต์
การแพร่กระจายทางภูมิศาสตร์.
ภาษาในกลุ่มนี้แบ่งได้เป็น 5 กลุ่มย่อย ดังนี้
ฮิลารี สแวงก์

ฮิลารี แอน สแวงค์  เกิดเมื่อวันที่ 30 กรกฎาคม ค.ศ. 1974 เป็นนักแสดงชาวอเมริกันเจ้าของสองรางวัลออสการ์ เริ่มวงการภาพยนตร์จากการแสดงใน "Buffy the Vampire Slayer" (1992)และได้รับบทนำใน "The Next Karate Kid" (1994) และได้รับรางวัลออสการ์จากเรื่อง "Boys Don't Cry" และ "Million Dollar Baby"
ประวัติ.
ฮิลารี สแวงค์เกิดในลินคอล์น เนแบรสกา เธอมุ่งหน้าสู่ฮอลลีวูดตั้งแต่อายุได้เพียง 16 ปี หลังจากตระเวนในการคัดตัวนักแสดงหลายแห่ง จึงได้รับบท ในละครเบาสมองทางโทรทัศน์เรื่อง "Harry and the Hendersons" และทำให้ได้รับบทในรายการโทรทัศน์อื่นอย่าง "Growing Pains" เป็นต้น จนได้แสดงภาพยนตร์ครั้งแรกใน "Buffy the Vampire Slayer" (1992) ที่ต่อมากลายเป็นทีวีซีรีส์ยอดนิยม หลังจากนั้นก็ได้รับบทนำใน "The Next Karate Kid" (1994) ที่เธอร่วมคัดตัวกับคู่แข่งนับพัน
สแวงค์จึงรับงานแสดงทางโทรทัศน์ควบคู่ไปด้วย ทั้งใน "Camp Wilder", "Leaving L.A." หรือแม้แต่ใน "Beverly Hills, 90210" จนในปี 1999 เธอแสดงในภาพยนตร์เรื่อง "Boys Don't Cry" รับบทเป็นแบรนดอน / ทีน่า สาวทอมที่สร้างจากโครงเรื่องจริง ซึ่งทำให้เธอได้รับรางวัลผู้แสดงนำฝ่ายหญิงยอดเยี่ยม จากเวทีรางวัลออสการ์ หลังจากนั้นเธอแสดงใน เรื่อง "The Affair of the Necklace" (2001) และ "Insomnia"
ในปี 2004 เธอได้รับรางวัลออสการ์สาขาผู้แสดงนำฝ่ายหญิงยอดเยี่ยมอีกครั้งจากเรื่อง "Million Dollar Baby"
เคียร์สเต็น ดันสต์

เคียร์สเต็น แคโรไลน์ ดันสต์  เกิดวันที่ 30 เมษายน ค.ศ. 1982 เป็นนักแสดง นักร้อง และนางแบบชาวอเมริกัน เธอมีผลงานเรื่องแรกใน "New York Stories" ในปี ค.ศ. 1994 แสดงใน "สี่ดรุณี" ร่วมกับวิโนนา ไรเดอร์ และแคลร์ เดนส์ ในปีเดียวกันเธอแสดงใน "Interview with the Vampire" ทำให้เธอได้รับการเสนอชื่อเข้าชิงรางวัลลูกโลกทองคำ
จนชื่อเสียงเธอเป็นที่รู้จักดีในบท แมรี เจน วอตสัน ในภาพยนตร์สไปเดอร์-แมน โดยในปี 2022 เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม จากภาพยนตร์เรื่อง "อำนาจบาดเลือดแค้น" ทางเน็ตฟลิกซ์
ประวัติ.
เคียร์สเต็น ดันสต์ เกิดที่เมืองพ็อยนต์เพลสเซนต์ รัฐนิวเจอร์ซีย์ เธอเริ่มอาชีพนักแสดงตั้งแต่อายุ 7 ปี โดยปรากฏตัวในหนังเรื่อง "New York Stories" ซึ่งเธอก็ได้รับงานต่อเนื่องไม่ว่าจะเป็นโฆษณา, ละคร, โทรทัศน์ และภาพยนตร์ ต่อมาในปี ค.ศ. 1994 เธอแสดงใน "Little Women" ร่วมกับวิโนนา ไรเดอร์ และแคลร์ เดนส์ ในปีเดียวกันเธอแสดงใน "Interview with the Vampire" ของแอน ไรซ์ ร่วมแสดงกับทอม ครูซ และแบรด พิตต์ จากเรื่องนี้ทำให้เธอได้รับการเสนอชื่อเข้าชิงรางวัลลูกโลกทองคำ เธอยังแสดงในภาพยนตร์ครอบครัวเรื่อง "Jumanji" ร่วมกับโรบิน วิลเลียมส์ ด้วย
จากนั้นเธอก็ได้หนังแอนิเมชันเรื่อง "Anastasia" ของทเวนตีท์เซนจูรีฟอกซ์ และได้แสดงใน เรื่อง "Wag The Dog" ร่วมกับดัสติน ฮอฟแมน และโรเบิร์ต เดอนิโร ในปีค.ศ. 1998 ได้แสดงเรื่อง "Small Soldiers" ต่อมาในปี ค.ศ. 1999 แสดงในภาพยนตร์เบาสมองเรื่อง "Dick" และ "Drop Dead Gorgeous" และ "The Virgin Suicides" รวมถึงแสดงในภาพยนตร์เชียร์ลีดเดอร์ใน "Bring It On" จนได้แสดงในภาพยนตร์ฟอร์มยักษ์ในภาพยนตร์สไปเดอร์-แมน รับบทเป็น แมรี เจน วอตสัน โดยเธอแสดงคู่กับโทบีย์ แม็คไกวร์ ผู้มารับบทเป็นซูเปอร์ฮีโรไอ้แมงมุม
รายชื่อรายการเพย์-เพอร์-วิวของดับเบิลยูดับเบิลยูอี

รายชื่อรายการเพย์-เพอร์-วิวของดับเบิลยูดับเบิลยูอี  หรือเป็นที่รู้จักในชื่อ ศึกใหญ่ เป็นรายชื่อรายการเพย์-เพอร์-วิวที่จัดโดยดับเบิลยูดับเบิลยูอี (WWE) ในแต่ละเดือนดับเบิลยูดับเบิลยูอีจะจัดรายการดังกล่าว 1 หรือ 2 ครั้ง โดยแต่ละครั้งจะมีระยะเวลา 3 ชั่วโมงและมีการแข่งขันมวยปล้ำประมาณ 6 - 12 คู่ รายการเพย์-เพอร์-วิวทำรายได้ให้ดับเบิลยูดับเบิลยูอีเป็นจำนวนมาก
ประวัติ.
ลำดับเวลารายการที่ยังคงฉายอยู่.
รายชื่อดังกล่าวเป็นรายการเพย์-เพอร์-วิวที่ยังคงฉายอยู่ในปัจจุบัน กำหนดโดยดับเบิลยูดับเบิลยูอี
รายการเพย์-เพอร์-วิวสากล.
""'== ตารางรายการเพย์-เพอร์-วิวที่กำลังจะมาถึง ==
อี ดง-อุก

อี ดง-อุก (อักษรโรมัน: Lee Dong-wook; เกิด 6 พฤศจิกายน ค.ศ. 1981) เป็นนักแสดง นายแบบ พิธีกรชาวเกาหลีใต้ โดยมีชื่อเสียงจากการรับบทนำในละครชุดทางโทรทัศน์เรื่อง My Girl หรือในชื่อไทย รักหมดใจ ยัยกะล่อน
ทอมมี มอร์ริสัน

ทอมมี เดวิด มอร์ริสัน  เกิดเมื่อวันที่ 2 มกราคม ค.ศ. 1969 ที่เจย์ โอคลาโฮมา สหรัฐอเมริกา เป็นนักมวยสากลอาชีพรุ่นเฮฟวี่เวต เคยคว้าแชมป์โลกรุ่นเฮฟวี่เวต ขององค์กรมวยโลก (WBO) ได้เป็นครั้งแรกในปี ค.ศ. 1991 ด้วยการเอาชนะคะแนนจอร์จ โฟร์แมน ก่อนจะมาเสียแชมป์ให้กับไมเคิล เบนท์ นักมวยโนเนมอย่างไม่มีใครคาดคิด
ทอมมี มอร์ริสัน เป็นนักมวยหน้าตาดี มีศักดิ์เป็นหลานชายของนักแสดงระดับตำนานชาวอเมริกัน จอห์น เวย์น ได้รับฉายาว่า "เดอะดุ๊ก" ได้รับการยกย่องว่าเป็นหนึ่งในนักชกที่หมัดหนักที่สุดในช่วงทศวรรษที่ 1990 และยังร่วมแสดงในภาพยนตร์เรื่อง "Rocky V" ด้วย ในบทของ "ทอมมี "เดอะแมชชีนกัน"" และเคยชกกับนักมวยที่มีชื่อดังหลายคน เช่น เลนน็อก ลูอิส, เรย์ เมอร์เซอร์, โดโนแวน รุดด็อก เป็นต้น
ในปี ค.ศ. 1996 มอร์ริสันตรวจพบว่ามีเชื้อเอชไอวีก่อนขึ้นชกไม่กี่วัน ซึ่งทำให้ต้องยุติการชกและประกาศลาสังเวียนทันที หลังจากนั้นมอร์ริสันติดคุกข้อหาใช้ยาเสพติดและพกพาอาวุธ เป็นเวลานาน 14 เดือน ต่อมาในปี ค.ศ. 2007 มอร์ริสันพยายามขึ้นชกอีกครั้งซึ่งผลการตรวจเลือดให้ผลเป็น “ลบ” ถึง 4 ครั้ง และทำให้ได้ใบอนุญาตชกมวยอีกครั้งเมื่อ 20 กุมภาพันธ์ ค.ศ. 2007 โดยชกครั้งแรกกับจอห์นสัน คาสเติล ในอีก 2 วันต่อมา สามารถชนะน็อกไปได้ในยกที่ 2
ทอมมี มอร์ริสันเสียชีวิตลงเมื่อคืนวันอาทิตย์ที่ 1 กันยายน ค.ศ. 2013 ตามเวลาท้องถิ่นที่โรงพยาบาลในเนบราสกา ด้วยสาเหตุที่ยังไม่เปิดเผย ด้วยวัยเพียง 44 ปี ทำสถิติการชกไว้ทั้งหมด 52 ครั้ง เป็นการชนะทั้งหมด 49 ครั้ง ชนะน็อก 44 แพ้ 3 ครั้ง เสมอ 1 ครั้ง
ออสเตรียนแอร์ไลน์

ออสเตรียนแอร์ไลน์  เป็นสายการบินประจำชาติออสเตรีย โดยมีฐานบินใหญ่อยู่ที่ท่าอากาศยานนานาชาติเวียนนา และมีสำนักงานใหญ่ตั้งอยู่ที่กรุงเวียนนา โดยสายการบินเป็นบริษัทลูกของเครือลุฟท์ฮันซ่า และยังเป็นหนึ่งในสมาชิกของพันธมิตรสายการบินสตาร์อัลไลแอนซ์
ประวัติ.
ออสเตรียนแอร์ไลน์ก่อตั้งขึ้นเมื่อวันที่ 30 กันยายน ค.ศ. 1957 โดยมีเที่ยวบินแรกเมื่อวันที่ 31 มีนาคม ค.ศ. 1958 ออสเตรียนแอร์ไลน์เช่าเครื่องบินวิกเกอร์ วิสเคาท์ 779 เพื่อให้บริการในเที่ยวบินระหว่าง เวียนนา - ซือริช- ลอนดอน ก่อนจะซื้อเครื่องบินรุ่นเดียวกันในเวลาต่อมา ออสเตรียนแอร์ไลน์ก่อตั้งขึ้นจากการควบรวมกิจการของแอร์ออสเตรียและออสเตรียนแอร์เวย์ 
ออสเตรียนแอร์ไลน์ได้มีการสั่งซื้อเครื่องบินเจ็ตลำแรกในเดือนกุมภาพันธ์ ค.ศ. 1963 โดยสั่งซื้อเครื่องบินซูว์ดาวียาซียง เอสเอ-210 การาเวล ด้วยเครื่องบินลำใหม่ของสายการบิน เที่ยวบินภายในประเทศเที่ยวเริ่มเมื่อวันที่ 1 พฤษภาคม ค.ศ. 1963 และเที่ยวบินข้ามมหาสมุทรครั้งแรกของสายการบินเกิดขึ้นเมื่อวันที่ 1 เมษายน ค.ศ. 1969 บนเส้นทางเวียนนา - บรัสเซลส์ - นิวยอร์ก โดยร่วมมือกับซาบีนาแอร์ไลน์
ออสเตรียนแอร์ไลน์เข้าเป็นสมาชิกของสตาร์อัลไลแอนซ์ในปีค.ศ. 2000 ในปีเดียวกันนั้น สายการบินได้เข้าซื้อกิจการของเลาดาแอร์และไรน์ทัลฟลุก เมื่อวันที่ 15 กุมภาพันธ์ ค.ศ. 2001 อันเป็นผลมาจากการรีแบรนด์ แบรนด์ออสเตรียกลายเป็นเรื่องธรรมดาสำหรับสายการบิน เมื่อวันที่ 1 ตุลาคม ค.ศ. 2004 แผนกการบินของออสเตรียนแอร์ไลน์และเลาดาแอร์ ถูกรวมเข้าด้วยกัน อันเป็นผลมาจากการที่แบรนด์เลาดาแอร์ถูกใช้สำหรับเที่ยวบินเช่าเหมาลำเท่านั้น
เมื่อวันที่ 5 ธันวาคม พ.ศ. 2551ได้ทราบมาว่าเอิแอกยืนยันการขายหุ้น 41.6% ในออสเตรียนแอร์ไลน์ให้กับลุฟท์ฮันซ่าใน ราคา 366,268.75 ยูโร
หลังจากการแปรรูปกิจการ ทั้งการขยายฝูงบินและการริเริ่มในการประหยัดต้นทุนได้มีการประกาศใช้เมื่อมีการปรับโครงสร้างธุรกิจใหม่ การเปลี่ยนแปลงที่มองเห็นได้รวมถึงการเปลี่ยนแปลงเส้นทาง การออกแบบองค์กรใหม่ และลวดลายเครื่องบินใหม่ ภายหลังข้อพิพาทด้านแรงงานเกี่ยวกับมาตรการลดต้นทุนหลายประการ เที่ยวบินของออสเตรียนแอร์ไลน์ทั้งหมดถูกย้ายในวันที่ 1 กรกฎาคม ค.ศ. 2012 ไปยังบริษัทในเครือ ซึ่งดำเนินการภายใต้ชื่อออสเตรีย ในวันที่ 1 เมษายน ค.ศ. 2015 หลังจากบรรลุข้อตกลงด้านแรงงานฉบับใหม่ เที่ยวบินทั้งหมดถูกย้ายกลับไปยังออสเตรีย และ Tyrolean Airways ก็ถูกรวมเข้ากับบริษัทแม่ เมื่อวันที่ 17 มีนาคม ค.ศ. 2020 สายการบินได้ระงับการให้บริการชั่วคราว อันเนื่องมาจากการระบาดของไวรัสโควิด-19
กิจการองค์กร.
กรรมสิทธิ์และบริษัทลูก.
ลุฟท์ฮันซ่าเป็นเจ้าของกลุ่มสายการบินออสเตรียนทั้งหมด ออสเตรียนแอร์ไลน์เป็นเจ้าของหุ้นใน 24 บริษัท ดังนี้:
จุดหมายปลายทาง.
ออสเตรียนแอร์ไลน์บินไปยังจุดหมายปลายทางภายในประเทศ 6 แห่งและจุดหมายปลายทางระหว่างประเทศกว่า 120 แห่งตลอดทั้งปีและตามฤดูกาลใน 55 ประเทศ ณ เดือนพฤศจิกายน ค.ศ. 2020
ข้อตกลงการบินร่วม.
ณ เดือนมีนาคม ค.ศ. 2024 ออสเตรียนแอร์ไลน์มีข้อตกลงการบินร่วมกับสายการบินต่อไปนี้:
<templatestyles src="Div col/styles.css"/>
ฝูงบิน.
ฝูงบินปัจจุบัน.
ณ เดือนธันวาคม ค.ศ. 2024 ออสเตรียนแอร์ไลน์มีเครื่องบินประจำการในฝูงบินดังนี้:
ออสเตรียนแอร์ไลน์มีอายุฝูงบินเฉลี่ย 17.7 ปี
ฝูงบินในอดีต.
ออสเตรียนแอร์ไลน์เคยให้บริการเครื่องบินดังต่อไปนี้ 
<br>
เล่าขำ

เล่าขำ (สิ้นพระชนม์ ธันวาคม ค.ศ. 263) มีชื่อในภาษาจีนกลางว่า หลิว เฉิน  เป็นเจ้าชายของรัฐจ๊กก๊กในยุคสามก๊กของจีน เป็นพระโอรสองค์ที่ 5 ของเล่าเสี้ยนจักรพรรดิลำดับที่ 2 และลำดับสุดท้ายของจ๊กก๊ก
ประวัติ.
ในปี ค.ศ. 259 เดือน 6 ของศักราชจิ่งเย่า (景耀; ค.ศ. 258-263) ปีที่ 2 เล่าเสี้ยนทรงแต่งตั้งเล่าขำเป็นอ๋องแห่งเป่ย์ตี้ (北地王 "เป่ย์ตี้หวาง")
ในเดือนธันวาคม ค.ศ. 263 เตงงายขุนพลจากวุยก๊กที่เป็นรัฐอริของจ๊กก๊กนำกำลังทหารโจมตีจ๊กก๊ก หลังเตงงายเอาชนะจูกัดเจี๋ยมได้ที่อำเภอกิมก๊ก (綿竹 "เหมียนจู๋") เจาจิ๋วทูลเสนอกับเล่าเสี้ยนให้ยอมจำนนต่อเตงงาย เล่าขำคัดค้านวิธีการของเจาจิ๋วที่จะยอมจำนนและทูลโน้มน้าวพระบิดาให้ต่อสู้เพื่อเกียรติของจ๊กก๊ก แต่เล่าเสี้ยนทรงขับไล่เล่าขำออกจากท้องพระโรง แล้วเล่าเสี้ยนจึงทรงส่งผู้แทนให้นำตราพระราชลัญจกรไปมอบให้เตงงายเพื่อขอยอมจำนน ในวันนั้นเล่าขำทรงเสด็จเข้าไปในศาลบรรพชนของเล่าปี่ ทรงสังหารพระชายาและบุตร ก่อนจะทรงกระทำอัตวินิบาตกรรม
ในวัฒนธรรมประชานิยม.
ปรากฏภาพของเล่าขำในหนังสือ"อู๋ชฺวางผู่" (無雙譜, ทำเนียบผู้กล้าไร้เทียมทาน) ของจิน กู่เหลียง (金古良)
เรื่องราวของเล่าขำได้นำมาแสดงในงิ้วเยฺว่
วัดจีนประชาสโมสร

วัดจีนประชาสโมสร  เป็นอารามที่ขยายมาจากวัดมังกรกมลาวาสในกรุงเทพมหานคร เริ่มสร้างในสมัยพระบาทสมเด็จพระจุลจอมเกล้าเจ้าอยู่หัว ในปี พ.ศ. 2449 เป็นวัดจีนเก่าแก่วัดหนึ่งแห่งศาสนาพุทธนิกายมหายาน ได้รับพระราชทานนามอารามว่าวัดจีนประชาสโมสร ภายในวัดมีพระพุทธรูปที่หล่อด้วยกระดาษ เทพเจ้าแห่งโชคลาภไฉ่ซิ้งเอี๊ย เจ้าแม่กวนอิม และสรีระสังขารจริงของอดีตเจ้าอาวาส 2 รูป ที่มรณภาพในอริยาบถสมาธิแล้วไม่เน่าเปื่อยอยู่ภายในวัด ถือเป็นวัดจีนเพียงแห่งเดียวในจังหวัดฉะเชิงเทรา มีระฆังใบใหญ่ของชาวจีนแต้จิ๋วที่ได้สร้างถวายขึ้น มีน้ำหนักกว่า 1 ตัน 
วัดจีนประชาสโมสร ตั้งอยู่ที่ ถนนศุภกิจ ต.บ้านใหม่ อ.เมือง จังหวัดฉะเชิงเทรา
ปัจจุบันมีพระอธิการเย็นจุง เป็นรักษาการเจ้าอาวาส
เซริค ซาพิเยฟ

เซริค ซาพิเยฟ (อังกฤษ Serik Sapiyev, คาซัค Серік Сапиев) เป็นนักมวยสากลสมัครเล่นทีมชาติคาซัคสถาน รุ่นไลท์เวลเตอร์เวท (64 กิโลกรัม)แต่ในปัจจุบันเขาได้ย้ายไปเป็นรุ่นเวลเตอร์เวท 69 กิโลกรัมแล้ว
ซาพิเยฟได้เหรียญจากมวยสากลสมัครเล่นเวิลด์แชมเปี้ยนชิพ 2 เหรียญทอง และจากเอเชียนเกมส์อีก 1 เหรียญทองแดง หลังจากจบการแข่งขันโอลิมปิกเกมส์ 2008แล้วเขาได้ย้ายไปแข่งในรุ่นเวลเตอร์เวทแทน โดยเขาคว้าเหรียญทองแดงในมวยสากลสมัครเล่นเวิลด์แชมเปี้ยนชิพ2009 และคว้าได้เหรียญเงินในเวิลด์แชมเปี้ยนชิพ2011
ประวัติ.
เซริค ซาพิเยฟ เกิดเมื่อวันที่ 16 พฤศจิกายน พ.ศ. 2526 ที่ประเทศคาซัคสถาน
เอเชียนเกมส์ 2006.
เอเชียนเกมส์ 2006 ที่กรุงโดฮา ประเทศกาตาร์ เซริค ซาพิเยฟ ได้รับเหรียญทองแดงในการแข่งขันครั้งนี้ เขาแพ้ มนัส บุญจำนงค์ นักชกดีกรีเหรียญทองโอลิมปิกที่เอเธนส์ ประเทศกรีซ จาก ประเทศไทย ซึ่งได้รับเหรียญทองในการแข่งขันครั้งนี้
โอลิมปิก 2008.
โอลิมปิก 2008 ที่กรุงปักกิ่ง สาธารณรัฐประชาชนจีน เซริค ซาพิเยฟ ถูกสื่อมวลชนยกให้เป็นเต็งหนึ่งในการแข่งขันครั้งนี้ แต่เขาทำได้เพียงเข้าถึงรอบ 8 คนสุดท้ายเท่านั้น หลังจากที่เขาแพ้ให้กับ มนัส บุญจำนงค์ นักชกคู่ปรับเก่าจาก ประเทศไทย ไปอย่างสนุก 7-5 หมัด ตกรอบไปอย่างน่าเสียดาย
โอลิมปิก 2012.
ซาพิเยฟได้เข้าร่วมการแข่งขันโอลิมปิก 2012ที่กรุงลอนดอนสหราชอาณาจักร โดยเขาชกได้อย่างยอดเยี่ยม จนสามารถเข้าสู่รอบชิงชนะเลิศ โดยเขาสามารถเอาชนะเฟรดดี้ อีแวนส์นักชกเจ้าภาพไปอย่างสุดยอด 17-9
ชาร์ลอตต์

ชาร์ลอตต์ (อังกฤษ : Charlotte, North Carolina) เป็นเมืองที่ใหญ่ที่สุดในรัฐนอร์ทแคโรไลนา และมีขนาดใหญ่เป็นอันดับที่ 19 ของสหรัฐอเมริกา ชาร์ลอตต์ยังเป็นเมืองที่มีประชากรมากที่สุดในรัฐนอร์ทแคโรไลนา ประเทศสหรัฐอเมริกา และทำหน้าที่เป็นที่ตั้งของศาลากลาง โดยในปี ค.ศ. 2020 เมืองชาร์ลอตต์มีประชากรประมาณ 874,579 คน
ในปี 2008 มีประชากรประมาณ 671,588 คน ชาวเมืองชาร์ลอตต์เรียกว่า "Charlottean"
ชื่อเมืองชาร์ลอตต์ตั้งชื่อเพื่อเป็นเกียรติแด่ สมเด็จพระราชินีชาร์ล็อทเทอแห่งสหราชอาณาจักร พระอัครมเหสีในสมเด็จพระเจ้าจอร์จที่ 3 แห่งสหราชอาณาจักร
จอห์น เฟล็ตเชอร์

จอห์น เฟล็ตเชอร์ (ธันวาคม ค.ศ. 1579 - สิงหาคม ค.ศ. 1625) เป็นนักเขียนบทละครและกวีชาวอังกฤษ โดยเป็นนักเขียนรุ่นน้องของวิลเลียม เชกสเปียร์ อยู่ในคณะละครเดียวกันคือ "King's Men" เป็นนักเขียนบทละครที่มีชื่อเสียงมากที่สุดผู้หนึ่งในยุคของเขา อาจเทียบเคียงกับเชกสเปียร์ได้เลยทีเดียว ชื่อเสียงของเขายังต่อเนื่องมาจนถึงยุคฟื้นฟูราชวงศ์อังกฤษอีกด้วย เฟล็ตเชอร์เสียชีวิตจากโรคระบาดในปี ค.ศ. 1625
การฟื้นฟูราชวงศ์อังกฤษ

การฟื้นฟูราชวงศ์อังกฤษ หรือ ยุคฟื้นฟู  เริ่มขึ้นในปี ค.ศ. 1660 เมื่อ สมเด็จพระเจ้าชาลส์ที่ 2 แห่งอังกฤษ เสด็จกลับจากการลี้ภัยในทวีปยุโรป
สิ้นสมัยรัฐผู้พิทักษ์.
สมัยรัฐผู้พิทักษ์ซึ่งเป็นสมัยก่อนหน้าสมัยฟื้นฟูราชวงศ์อังกฤษ
และน่าจะตามด้วยสมัยเครือจักรภพถ้าริชาร์ดบุตรชายของโอลิเวอร์ ครอมเวลล์ผู้ได้รับแต่งตั้งให้เป็นเจ้าผู้พิทักษ์หลังจากครอมเวลล์ถึงแก่อสัญกรรมเป็นผู้มีสมรรถภาพและสามารถปกครองต่อมาตามนโยบายของผู้เป็นบิดา จุดอ่อนของริชาร์ดอยู่ตรงที่เป็นผู้ขาดความสามารถในทางการทหาร และปกครองได้เพียงเจ็ดเดือนก็ถูกกลุ่มทหารปลดจากตำแหน่งเมื่อวันที่ 6 พฤษภาคม ค.ศ. 1659 และก่อตั้งรัฐสภารัมพ์ขึ้นแทนที่ โดยมีชาร์ลส์ ฟลีทวูด (Charles Fleetwood) ได้รับแต่งตั้งให้เป็นสมาชิกของคณะกรรมการเพื่อความปลอดภัย (English Committee of Safety) และ สภาแห่งรัฐ (English Council of State) และหนึ่งในเจ็ดของสมาชิกสภาของทหาร เมื่อวันที่ 9 พฤษภาคม ค.ศ. 1659 ฟลีทวูดก็ได้รับเลือกให้เป็นผู้บังคับบัญชาทหารสูงสุด (Lord-general) แต่ก็ไม่ได้สามารถใช้อำนาจได้เต็มที่เพราะขาดการสนับสนุนจากรัฐสภา ที่ไม่ยอมรับอำนาจของทหารเช่นเดียวกับในระหว่างหลังสงครามกลางเมืองอังกฤษครั้งที่ 1 เมื่อวันที่ 12 พฤษภาคม ค.ศ. 1659 สภาสามัญชนภายใต้การนำของนายพลจอห์น แลมเบิร์ตและนายทหารอีกบางคนก็แต่งตั้งฟลีทวูดให้เป็นประมุขของสภาทหารภายใต้การนำอำนาจของประธานสภาสามัญชน วันรุ่งขึ้นแลมเบิร์ตก็สั่งให้ปิดประตูสภาสามัญชนและห้ามสมาชิกเข้า เมื่อวันที่ 26 ตุลาคมก็เกิดการก่อตั้ง “คณะกรรมการเพื่อความปลอดภัย” โดยมีฟลีทวูดและแลมเบิร์ตเป็นสองในคณะกรรมการ แลมเบิร์ตได้รับการแต่งตั้งให้เป็นนายพลของกองทัพทั้งหมดในอังกฤษและสกอตแลนด์โดยมีฟลีทวูดเป็นนายพล คณะกรรมการเพื่อความปลอดภัยส่งแลมเบิร์ตและกองกำลังเป็นจำนวนมากไปพบกับจอร์จ มองค์ ดยุคแห่งอาลเบอมาร์ลที่ 1 ผู้บังคับบัญชากองทัพในสกอตแลนด์ที่อาจจะไปเจรจาต่อรองหรือไปบังคับให้ยินยอมในข้อตกลง
หลังจากนั้นมองค์ผู้เป็นข้าหลวงแห่งสกอตแลนด์ก็นำทัพลงมาทางใต้ กองทัพของแลมเบิร์ตจึงละทิ้งกองทัพของมองค์ๆ จึงเดินทัพโดยไม่มีผู้ขัดขวางมาถึงลอนดอน สมาชิกเพรสไบทีเรียน (Presbyterian) ยกเว้นสมาชิกที่ถูกกำจัดโดยการยึดรัฐสภาของไพรด์ ในค.ศ. 1648 ก็ถูกเรียกเข้าประชุมและเมื่อวันที่ 24 ธันวาคมฝ่ายทหารก็รื้อฟื้นรัฐสภายาว ฟลีทวูดหมดอำนาจและถูกเรียกตัวมาสอบสวนต่อหน้ารัฐสภาและส่งตัวไปหอคอยแห่งลอนดอนเมื่อวันที่ 3 มีนาคม ค.ศ. 1660 แต่ก็หลบหนีได้เดือนหนึ่งต่อมา แลมเบิร์ตพยายามสร้างสงครามกลางเมืองขึ้นอีกโดยพยายามสนับสนุนสมัยเครือจักรภพและออกประกาศเรียกผู้เข้าร่วมต่อสู้เพื่อ “อุดมคติอันสูงส่ง” และให้ไปรวบรวมตัวกันที่เอ็ดจฮิลล์ แต่แลมเบิร์ตถูกจับเสียก่อนโดยนายพันริชาร์ด อินโกลด์สบี (Richard Ingoldsby) ผู้มีส่วนร่วมในการปลงพระชนม์พระเจ้าชาร์ลส์ที่ 1 และส่งตัวให้รัฐบาลใหม่โดยหวังว่าจะได้รับการอภัยโทษ แลมเบิร์ตถูกจำขังและเสียชีวิตบนเกาะเดรคส์ในปี ค.ศ. 1684 อินโกลด์สบีได้รับการอภัยโทษ
ออวิด

ปูบลิอุส ออวิดิอุส นาโซ  หรือที่รู้จักในชื่อภาษาอังกฤษว่า ออวิด  เกิดเมื่อวันที่ 20 มีนาคม ในปีที่ 43 ก่อนคริสต์ศักราช เสียชีวิตในปี ค.ศ. 17 เป็นกวีชาวโรมันผู้มีชื่อเสียงทัดเทียมกับเวอร์จิลและฮอริซ นับเป็นหนึ่งในสามกวีเอกผู้เป็นเสาหลักในวรรณกรรมละติน เขาเขียนผลงานในเรื่องต่าง ๆ มากมาย โดยเฉพาะเรื่องเกี่ยวกับความรัก หญิงผู้ถูกทอดทิ้ง และชำนาญในการดัดแปลงนิยายปรัมปรา ผลงานของเขาส่งอิทธิพลต่องานศิลปะและวรรณกรรมในยุโรปต่อเนื่องมาเป็นเวลาหลายศตวรรษ
เครื่องสแกนลายนิ้วมือ

เครื่องสแกนลายนิ้วมือ เป็นระบบรักษาความปลอดภัยในการตรวจพิสูจน์บุคคลที่มีการใช้งานในสถานีตำรวจ อุตสาหกรรมรักษาความปลอดภัย สมาร์ทโฟน หรือในอุปกรณ์พกพาอื่น ๆ
ลายนิ้วมือ.
มนุษย์มีรูปแบบลายเส้นนูนที่ปรากฏอยู่บนผิวหนังบนนิ้วมือของตนเอง ซึ่งรูปแบบลายเส้นนี้มีชื่อเรียกว่า "ลายนิ้วมือ" (fingerprint) โดยลายนิ้วมือของแต่ละบุคคลมีรายละเอียดที่แตกต่างไม่เหมือนใคร ทั้งยังอยู่อย่างทนทานตลอดอายุของแต่ละบุคคลและยากที่จะเปลี่ยนแปลง เนื่องจากความเป็นเอกลักษณ์ ทำให้ลายนิ้วมือเริ่มกลายเป็นวิธีหนึ่งในการระบุตัวตนที่ดีเยี่ยม
ประเภทของเครื่องสแกนลายนิ้วมือ.
เครื่องสแกนลายนิ้วมือสามารถแบ่งได้เป็น 4 ประเภท ได้แก่ เครื่องสแกนแบบแสง (optical scanners), เครื่องสแกนแบบความจุไฟฟ้า (capacitance scanners), เครื่องสแกนแบบคลื่นเสียงความถี่สูง (ultrasonic scanners) และเครื่องสแกนแบบความร้อน (thermal scanners) การทำงานขั้นพื้นฐานของเครื่องสแกนทุก ๆ ประเภท คือเพื่อให้ได้ภาพลายนิ้วมือของบุคคลและค้นหาการจับคู่ที่ตรงกันในฐานข้อมูล ซึ่งการวัดประสิทธิภาพของภาพลายนิ้วมือนั้นจะใช้หน่วยจุดต่อนิ้ว (DPI)
อย่างไรก็ตาม เครื่องสแกนลายนิ้วมือทั้งหมดมีข้อด้อยต่อการหลอกลวงทางเทคนิคที่เกี่ยวข้องกับการถ่ายภาพลายนิ้วมือ การประมวลผลภาพถ่ายโดยใช้ซอฟต์แวร์พิเศษ และการพิมพ์แบบจําลองลายนิ้วมือโดยใช้เครื่องพิมพ์ 3 มิติ
รูปแบบ.
เครื่องสแกนลายนิ้วมือมีการออกแบบไว้สองรูปแบบ คือ เครื่องสแกนลายนิ้วมือแบบติดตั้งอยู่กับที่และแบบเคลื่อนย้ายได้
การใช้งาน.
เครื่องสแกนลายนิ้วมือได้รับการยอมรับอย่างกว้างขวางในทุกวงการ เช่น ด้านระบบรักษาความปลอดภัย บันทึกเวลาทำงาน สำหรับเข้าออกงาน ระบบเปิด-ปิดประตู ระบบฐานข้อมูลทะเบียนราษฏร์ เป็นต้น จุดประสงค์หลักของการใช้เครื่องสแกนลายนิ้วมือได้แก่
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โยชิโตโมะ นาระ

โยชิโตโมะ นาระ  เป็นศิลปินชาวญี่ปุ่น ที่มีชื่อเสียงระดับโลก และทรงอิทธิพลมากที่สุดคนหนึ่งของญึ่ปุ่นในช่วงกระแส Pop Art ในยุค 90's 
นาระเกิดวันที่ 5 ธันวาคม ค.ศ.1959 ที่เมืองฮิโรซากิ จังหวัดอาโอโมริ ประเทศญี่ปุ่น จบการศึกษาศิลปะในระดับปริญญาตรีและโทที่ Aichi Prefectural University of Fine Arts and Music แล้วบินไปเรียนศิลปะต่อที่ คุนส์อคาเดมี ดุสเซลดอร์ฟ (Kunstakademie Duesseldorf) ประเทศเยอรมนี หลังจากนั้นก็กลับมาทำงานศิลปะและพำนักอยู่ที่กรุงโตเกียว ประเทศญี่ปุ่น
ทั้งภาพวาดและประติมากรรมของนาระจะมีบุคลิกแบบการ์ตูนเด็ก หรือที่ภาษาญี่ปุ่นเรียกว่า 'มังงะ' (manga) รวมถึงสัตว์ โดยเฉพาะสุนัข ที่กลับแสดงอารมณ์ในทางตรงข้าม (ผิดกับคน) คือดูอบอุ่น
อ่อนโยน และเป็นมิตร ซึ่งล้วนเป็นแรงบันดาลใจมาจากความทรงจำในวัยเด็ก 
นาระฉีกตัวเองออกจากศิลปินร่วมสมัยของญี่ปุ่นที่ทำงานศิลปะในแนวทางเดียวกัน (Cartoon Pop Art) อย่าง ทากาชิ มูรากามิ (Takashi Murakami) และ อิซูรุ คาซาฮาระ (Izuru Kasahara) ด้วยการรวมความเป็นญี่ปุ่นกับตะวันตก สร้างผลงานที่ทิ้งอารมณ์เย้ายวนกวนอารมณ์ ให้กับผู้ชมงานของเขา
สุนันท์ษา จิรมณีกุล

สุนันท์ษา จิรมณีกุล หรือ จอย (เกิดเมื่อ 13 สิงหาคม พ.ศ. 2526) นักแสดงสาวหน้าใหม่ ที่เคยผ่านงานโฆษณามาแล้วหลายชิ้น แต่เพิ่งจะมีผลงานละครเรื่อง “รักนี้เคียงตะวัน” ที่ออกอากาศทางช่อง 7 ล่าสุดเธอเข้าร่วมในรายการเรียลลิตี้ “ซูเปอร์สตาร์” ทางโมเดิร์นไนน์ทีวี ที่นำเอาศิลปินชายหญิงมาอยู่ด้วยกัน ทำให้เธอเป็นที่รู้จักมากขึ้น
ส่วนมากงานแสดงของจอยนาน ๆ จะมีครั้ง เหมือนเป็นแค่งานอดิเรกของเธอ เพราะนามสกุลของจอยไปเหมือนกับคนในวงการไฮโซ ทำให้หลายคนอาจจะมองว่าเธอเป็นไฮโซมากกว่านักแสดงเสียอีก แต่จอยปฏิเสธมาตลอดว่าเธอไม่ใช่ไฮโซและเธอก็เป็นคนในวงการบันเทิงคนหนึ่ง ที่ไม่ได้ใช้นามสกุลเป็นใบเบิกทางเพื่อเขาวงการ เพราะก่อนหน้าจอยเคยผ่านการประกวดมาบ้างแล้ว ส่วนมากเธอจะรับงานเป็นพิธีกรตามงานอีเว้นท์ต่าง ๆ และงานโฆษณาเป็นหลัก แต่เธอเริ่มต้นงานแสดงด้วยละครวัยรุ่นเรื่อง “น้องใหม่ร้ายบริสุทธิ์” และมาแจ้งเกิดในงานแสดงในซิตคอมเรื่อง “หมอสามชั้น” 
ปัจจุบัน จอย สุนันท์ษา จิรมณีกุล เข้าพิธีหมั้นและจดทะเบียนสมรสกับ ป๊อบ - ศุภชล นิธิวาสิน แฟนหนุ่มนอกวงการ ทายาทธุรกิจโรงแรม และบริษัทปิโตรเคมี เมื่อวันที่ 13 พฤศจิกายน 2553 ณ ห้องบอลรูม โรงแรมนารายณ์ มีพิธีฉลองวิวาห์ในวันอาทิตย์ที่ 28 พฤศจิกายน 2553 ที่โรงแรม สยาม เคมปินสกี้
ซอนเน็ต

ซอนเน็ต  เป็นรูปแบบฉันทลักษณ์งานกวีนิพนธ์ในภาษาอังกฤษแบบหนึ่ง พบมากในงานกวีนิพนธ์ของประเทศในยุโรป คำว่า "ซอนเน็ต" มาจากคำ "sonet" ในภาษาอุตซิตา และ "sonetto" ในภาษาอิตาลี มีความหมายว่า "บทเพลงน้อย ๆ" ในคริสต์ศตวรรษที่ 13 เริ่มมีการใช้ซอนเน็ตกับบทกวี 14 บรรทัด ซึ่งมีรูปแบบสัมผัสที่เคร่งครัดและมีโครงสร้างพิเศษ ผู้เขียนโคลงซอนเน็ตมักมีคำเรียกเฉพาะว่า "sonneteer" งานกวีนิพนธ์แบบซอนเน็ตที่มีชื่อเสียงมากที่สุดคือ ซอนเน็ตของเชกสเปียร์ ซึ่งได้ประพันธ์โคลงซอนเน็ตไว้ถึง 154 บท
กวีมักนิยมเขียนโคลงซอนเน็ตโดยใช้มาตราแบบ iambic pentameterในงานประพันธ์ภาษาอังกฤษ ถ้าประพันธ์ด้วยภาษากลุ่มโรมานซ์ จะนิยมใช้มาตราแบบ hendecasyllable และ alexandrine
ตัวอย่าง.
ตัวอย่างโคลงซอนเน็ตของเชกสเปียร์ บทที่ 116 ใน 1 บทมี 14 บรรทัด ประพันธ์ด้วยมาตรา iambic pentameter กล่าวคือแต่ละบรรทัดประกอบด้วย 10 พยางค์ (หรืออาจเป็น 9-11 พยางค์ก็ได้) ลักษณะสัมผัสท้ายประโยคเป็นดังนี้ a-b-a-b / c-d-c-d / e-f-e-f / g-g
Let me not to the marriage of true minds (a) </br>
Admit impediments, love is not love (b) </br>
Which alters when it alteration finds, (a) </br>
Or bends with the remover to remove. (b) </br>
O no, it is an ever fixed mark (c) </br>
That looks on tempests and is never shaken; (d) </br>
It is the star to every wand'ring bark, (c) </br>
Whose worth's unknown although his height be taken. (d) </br>
Love's not time's fool, though rosy lips and cheeks (e) </br>
Within his bending sickle's compass come, (f) </br>
Love alters not with his brief hours and weeks, (e) </br>
But bears it out even to the edge of doom: (f) </br>
If this be error and upon me proved, (g) </br>
I never writ, nor no man ever loved. (g) </br>
กนิษฐ์ สารสิน

กนิษฐ์ สารสิน ชื่อเล่น เป๊ะ (เกิด 25 ธันวาคม พ.ศ. 2507 -) เป็นพิธีกร, วิศวกร, นักแสดง, และนักธุรกิจชาวไทย มีชื่อเสียงจากการเป็นพิธีกรรายการ 4 ต่อ 4 แฟมิลี่เกม
ประวัติ.
กนิษฐ์เป็นบุตรชายคนสุดท้องของ พล.ต.อ.เภา สารสิน อดีต อธิบดีกรมตำรวจ และ ท่านผู้หญิงถวิกา สารสิน (สกุลเดิม สุจริตกุล) จึงมีศักดิ์เป็นหลานปู่ของนาย พจน์ สารสิน อดีตนายกรัฐมนตรี จบการศึกษาระดับมัธยมจากโรงเรียนสาธิตจุฬาลงกรณ์มหาวิทยาลัย รุ่นเดียวกับ อภิสิทธิ์ เวชชาชีวะ นายกรัฐมนตรีคนที่ 27 ของไทย และ เนตรปรียา ชุมไชโย หรือ ครูเคท โฆษกกระทรวงศึกษาธิการ ระดับอุดมศึกษาจากคณะวิศวกรรมศาสตร์ มหาวิทยาลัยเชียงใหม่ สาขาเครื่องกล และจบปริญญาโทด้านบริหารธุรกิจ MBA จาก มหาวิทยาลัยบอสตัน สหรัฐอเมริกา 
ด้านชีวิตส่วนตัว สมรสกับ อมรา สารสิน มีบุตรชาย 2 คน คือ กรวิชญ์ สารสิน ชื่อเล่น กำปั่น จบการศึกษาระดับปริญญาตรี ด้วยเกียรตินิยมอันดับ 1 คณะนิเทศศาสตร์ จุฬาลงกรณ์มหาวิทยาลัย (ปัจจุบันเป็นนักแสดง) และ อนพัช สารสิน ชื่อเล่น ข้าวปุ้น จบการศึกษาที่คณะวิศวกรรมศาสตร์ จุฬาลงกรณ์มหาวิทยาลัย ปัจจุบัน กนิษฐ์เป็นกรรมการผู้จัดการของบริษัท ผลิตอุปกรณ์ก่อสร้าง จำกัด (กระเบื้องยาง Dynoflex)
หลังจากศึกษาจบจากต่างประเทศ กนิษฐ์ได้เข้าทำงานครั้งแรกที่ซีพี (เซเว่น อีเลฟเว่น) จากนั้นก็เข้ามาทำบริษัทผลิตอุปกรณ์ก่อสร้าง จำกัด ซึ่งเป็นธุรกิจของครอบครัว และเคยมีผลงานในวงการบันเทิง เช่น ถ่ายโฆษณาบัตรเครดิตการ์ดของธนาคารสแตนดาร์ดชาร์เตอร์ด ที่ถ่ายกันทั้งครอบครัว
ส่วนการเป็นพิธีกร เนื่องจากเพื่อนมักจัดงานอยู่บ่อย ๆ กนิษฐ์จึงได้รับหน้าที่เป็นพิธีกร ทั้งกิจกรรมกอล์ฟ แรลลี่ คืนสู่เหย้า จนมาได้ชักชวนจาก บอย ถกลเกียรติ ให้เป็นพิธีกรรายการ 4 ต่อ 4 แฟมิลี่เกม และเป็นพิธีกรในรายการ และยังมีผลงานแสดงภาพยนตร์เรื่อง "แก๊งชะนีกับอีแอบ" อีกด้วย
กนิษฐ์มีศักดิ์เป็นญาติกับขวัญแก้ว วัชโรทัยและแก้วขวัญ วัชโรทัยซึ่งเป็นลูกพี่ลูกน้องกับมารดาของเขา โดยทั้งสามท่านต่างล้วนเป็นหลานของเจ้าพระยาสุธรรมมนตรี (ปลื้ม สุจริตกุล) และเป็นพระภาติยะและพระภาคิไนยในสมเด็จพระนางเจ้าอินทรศักดิศจี พระวรราชชายาในพระบาทสมเด็จพระมงกุฎเกล้าเจ้าอยู่หัว
นอกจากนั้น เมื่อปี พ.ศ. 2563 กนิษฐ์ ได้รับการแต่งตั้งให้ดำรงตำแหน่งกรรมการผู้ทรงคุณวุฒิด้านวิทยาศาสตร์ (วิศวกรรมศาสตร์) ของคณะกรรมการธุรกรรมทางอิเล็กทรอนิกส์ โดยมีมติจากคณะรัฐมนตรี ซึ่งมาจากการเสนอรายชื่อของรัฐมนตรีว่าการกระทรวงดิจิทัลเพื่อเศรษฐกิจและสังคม
แซมมวล เทย์เลอร์ คอเลริดจ์

แซมมวล เทย์เลอร์ คอเลริดจ์ (21 ตุลาคม ค.ศ. 1772 - 25 กรกฎาคม ค.ศ. 1834) เป็นกวี นักวิจารณ์ และนักปรัชญาชาวบริติช เป็นหนึ่งในผู้ริเริ่มการเคลื่อนไหวทางวัฒนธรรมของยุคโรแมนติกในประเทศอังกฤษ ร่วมกับสหายของเขาคือ วิลเลียม เวิร์ดสเวิร์ธ เขามีชื่อเสียงเป็นที่รู้จักในผลงานกวีนิพนธ์ชุด "บทกวีของกะลาสีชรา" (The Rime of the Ancient Mariner) และ "Kubla Khan"
อัลเฟรด เทนนีสัน บารอนเทนนีสันที่ 1

อัลเฟรด เทนนีสัน บารอนเทนนีสันที่หนึ่ง (6 สิงหาคม ค.ศ. 1809 - 6 ตุลาคม ค.ศ. 1892) เป็นกวีแห่งราชสำนักอังกฤษ มีความเชี่ยวชาญในการประพันธ์บทกวีแบบสั้น เช่นงานเขียนชุด "In the valley of Cauteretz," "Break, break, break", "The Charge of the Light Brigade", "Tears, idle tears" และ "Crossing the Bar" เป็นต้น โดยมากผลงานของเขาจะมีพื้นฐานมาจากตำนานปรัมปรา เทนนีสันเคยพยายามเขียนบทละครด้วยเช่นกันแต่ไม่ประสบความสำเร็จนัก
วลีจากผลงานของเทนนีสันจำนวนมากกลายมาเป็นถ้อยคำที่ใช้ทั่วไปในภาษาอังกฤษ เช่น "nature, red in tooth and claw", "better to have loved and lost", "Theirs not to reason why, / Theirs but to do and die", และ "My strength is as the strength of ten, / Because my heart is pure" ถือได้ว่าเขาเป็นนักเขียนที่มีการนำถ้อยคำในผลงานไปอ้างอิงมากที่สุดเป็นอันดับสองในพจนานุกรมรวมวลีและสำนวนของออกซฟอร์ด ("The Oxford Dictionary of Quotations") รองมาจากวิลเลียม เชกสเปียร์
ซาโด

ซาโด หรือ ชาโด (; โรมาจิ: "sadō, chadō"; วิถีแห่งชา) หรือ ชาโนยุ (; โรมาจิ: "chanoyu") ในภาษาไทยมักเรียกว่า พิธีชงชาญี่ปุ่น เป็นเอกลักษณ์ของประเทศญี่ปุ่นว่าด้วยการใช้เวลาอย่างสุนทรีย์ ประกอบด้วยการปรนนิบัติระหว่างการดื่มและการดื่มชาผงสีเขียวหรือมัจจะ การจัดการพบปะกันในวงสังคมเพื่อดื่มมัจจะได้แพร่หลายในบรรดาชนชั้นสูงนับตั้งแต่ประมาณศตวรรษที่ 14 ต้นฉบับของพิธีชงชา รูปแบบของซะโดซึ่งปฏิบัติกันอยู่ในปัจจุบัน ยุคนาระ โดยมีผู้เชี่ยวชาญด้านชาคือ เซ็น โนะ ริกิว (千利休)
ซาโดมีลักษณะที่เป็นแบบแผน ได้พัฒนาภายใต้อิทธิพลของพุทธศาสนานิกายเซ็นซึ่งจุดประสงค์สามารถอธิบายได้ด้วยคำพูดเรียบง่าย คือเพื่อทำวิญญาณให้บริสุทธิ์โดยการเป็นอันหนึ่งอันเดียวกับธรรมชาติหัวใจแท้จริงของพิธีชงชาได้รับการบรรยายโดยคำต่าง ๆ เช่น ความสงบ ความเรียบง่าย ความสง่างาม และ สุนทรียศาสตร์แห่งความเรียบง่ายอันเข้มงวดและความยากจนที่ประณีต
ซาโดยังมีบทบาทสำคัญในด้านชีวิตด้านศิลปะของชาวญี่ปุ่น พิธีชงชาจะเกี่ยวข้องกับการชื่นชมห้องที่ประกอบพิธี ส่วนที่ติดอยู่ในห้องนั้น เครื่องใช้ในการชงชา เครื่องประดับบริเวณพิธี เช่น ภาพแขวนหรือการจัดดอกไม้ สถาปัตยกรรมญี่ปุ่น การจัดสวน เครื่องปั้นดินเผาเซรามิก สิ่งต่าง ๆ เหล่านี้ก็ล้วนแต่ได้รับอิทธิพลมาจากพิธีชงชา และความเป็นพิธีการที่ถือปฏิบัติในพิธีชงชาได้มีอิทธิพลต่อการพัฒนามารยาทของชาวญี่ปุ่นในลักษณะที่เป็นพื้นฐาน
ภายหลังที่เซ็น โนะ รีกีว ถึงแก่กรรมใน ค.ศ. 1591 คำสั่งสอนของเขาได้ตกทอดมาจากคนรุ่นหนึ่งสู่อีกรุ่น ได้มีการก่อตั้งโรงเรียนต่าง ๆ ขึ้น เช่นโรงเรียนอูราเซ็งเกะ ที่ดำเนินงานอย่างแข็งขันและมีศิษย์อยู่จำนวนมาก
Thrash

Thrash ในความหมายเชิงวิทยาการคอมพิวเตอร์ หมายถึงปรากฏการณ์ที่คอมพิวเตอร์มีประสิทธิภาพการทำงานลดลง
อันเนื่องมาจากการใช้เวลาในการสับเปลี่ยนกันใช้ทรัพยากรหลายครั้งมาก ปรากฏการณ์ที่มักจะพบบ่อยอาทิเช่น การสับเปลี่ยนหน้า
(paging) ใน หน่วยความจำเสมือน ซึ่งใช้ หน่วยความจำจริง เต็มแล้ว ทำให้เกิด Page Fault หลายครั้งและต้องเสียเวลาในการสับเปลี่ยนหน้าในแต่ละครั้ง
ส่งผลให้การทำงานของคอมพิวเตอร์ช้าลง
การ Thrash ในหน่วยความจำเสมือน.
การ Thrash ในหน่วยความจำเสมือน เกิดจากการที่โปรเซสหลายโปรเซสสับเปลี่ยนหน้า (page) ของตนเองเข้าทำงานใน
หน่วยความจำกายภาพ จนกระทั่งหน่วยความจำกายภาพเต็ม และมีโปรเซสเข้าทำงานอีกจำนวนมาก ทำให้เมื่อโปรเซสเริ่ม
ทำงาน ก็จะมีการสับเปลี่ยนหน้า (page) ของโปรเซสอื่นออกแล้วเอาหน้าของโปรเซสที่จะทำงานสับเปลี่ยนเข้ามาแทน
การสับเปลี่ยนหน้านั้นเป็นการติดต่อกับฮาร์ดดิสก์ ซึ่งใช้เวลาในการเข้าถึงนานมาก พอโปรเซสนี้ทำงานเสร็จ ก่อนโปรเซสอื่น
เข้ามาทำงานก็ต้องมีการสับเปลี่ยนหน้า (page) ของโปรเซสนั้นเข้ามาอีกและเอาหน้าของโปรเซสแรกออกไป ทำให้
ทุกๆโปรเซส ต้องเสียเวลาการทำงานในส่วนที่สับเปลี่ยนหน้านี้มาก อีกทั้งในช่วงที่สับเปลี่ยนหน้า CPU จะว่าง จึงนำโปรเซส
ใหม่เข้ามาอีก ซึ่งยิ่งสร้างปัญหาเข้าไปอีก จึงให้ประสิทธิภาพการทำงานของคอมพิวเตอร์ลดลงอย่างมาก
วิธีการตรวจสอบ Thrash โดยใช้ Working-Set Model.
Working-Set คือเซตของ page ที่ถูกใช้ในช่วงใดๆช่วงหนึ่ง
ซึ่งอาจถูกกำหนดโดยเวลา หรือจำนวนคำสั่ง อาทิ 5 มิลลิวินาที หรือ 10,000 คำสั่ง เป็นต้น เรียกช่วงที่ถูกกำหนดว่า
Working Set ที่มีขนาดใหญ่แสดงว่าในขณะนั้นมีการใช้งานทรัพยากรเป็นจำนวนมากในระยะเวลาสั้น
ซึ่งอาจเกิด Thrash ได้ วิธีการป้องกัน Thrash ก็คือ การตั้งลิมิตไม่ให้ขนาดของ Working Set มีค่าเกินค่าค่าหนึ่งนั่นเอง
เมื่อ Working Set มีขนาดมากกว่าค่าลิมิต ก็ต้องกันไม่ให้โปรเซสใหม่เข้าทำงาน และเลือกลบโปรเซสบางตัวออกบ้าง
จนกว่า Working Set จะมีขนาดน้อยกว่าค่าลิมิตที่ตั้งไว้
Page Fault Frequency.
Page Fault Frequency เป็นอีกวิธีการหนึ่งที่การป้องการ Thrash โดยการนับความถี่ของการที่เกิด Page Fault
ถ้าเกิดความถี่ของ Page Fault มากเกินไป โดยเราจะกำหนดขีดจำกัดบน (Upper Threshold)
คือถ้ามากกว่าที่เราตั้งไว้ แสดงว่าเกิด Page Fault หลายครั้ง ก็จะควรป้องกันไม่ให้โปรเซสใหม่
เข้ามาทำงาน และลดจำนวนโปรเซสลง แต่ถ้าความถี่ในการเกิด Page Fault น้อยเกินไป
โดยเราจะกำหนดขีดจำกัดล่าง (Lower Threshold) คือถ้าน้อยกว่าค่านี้ แสดงว่ามีทรัพยากรมีเพียงพอ
ก็ให้โปรเซสใหม่เข้ามาทำงานได้
สำหรับวิธีการหาความถี่ทำได้โดยเก็บเวลาสุดท้ายที่เกิด page fault (<math>t_0</math>)เอาไว้ และเมื่อเกิด page fault ก็นำเวลาปัจจุบันลบด้วยเวลาที่ครั้งสุดท้ายที่เกิด page fault แล้วหาส่วนกลับ ก็จะได้ความถี่
<math> f = \frac{1}{t-t_0} </math>
ยาซูนาริ คาวาบาตะ

ยาซูนาริ คาวาบาตะ (; โรมาจิ: "Kawabata Yasunari") (14 มิถุนายน ค.ศ. 1899 - 16 เมษายน ค.ศ. 1972) เป็นนักเขียนนวนิยายและเรื่องสั้นชาวญี่ปุ่น เขาเป็นชาวญี่ปุ่นคนแรกที่ได้รับรางวัลโนเบลสาขาวรรณกรรม ในปี ค.ศ. 1968 คาวาบาตะมีผลงานที่เป็นที่รู้จักอย่างกว้างขวางในต่างประเทศโดยผลงานของเขาที่ได้รับการแปลเป็นภาษาต่างประเทศต่าง ๆ รวมทั้ง ยูกิงูนิ (Yukiguni: เมืองหิมะ) เซ็มบาซูรุ (Senbazuru: กระเรียนพันตัว) และโคโตะ (Koto: เมืองหลวงเก่า) 
ลักษณะการเขียนที่เด่นชัดของเขาคือความงดงามของบทร้อยกรองแบบญี่ปุ่นด้วยความรู้สึกอันแหลมคม
คลื่นยักษ์นอกฝั่งคานางาวะ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
คลื่นยักษ์นอกฝั่งคานางาวะ (; โรมาจิ: "Kanagawa oki nami ura") เป็นภาพพิมพ์แกะไม้ขนาดกว้าง 10 นิ้ว ยาว 15 นิ้ว ที่เก็บรักษาอยู่ที่พิพิธภัณฑ์ศิลปะเมโทรโปลิตัน ในนิวยอร์ก เป็นหนึ่งในผลงานในชุด ทัศนียภาพ 36 มุมของภูเขาฟูจิ (Fugaku Sanjurokkei) ของคัตสึชิกะ โฮกูไซ (1760-1849) ศิลปินชาวญี่ปุ่น เผยแพร่ครั้งแรกในปี ค.ศ. 1832 ในยุคเอโดะ
ภาพนี้เป็นภาพของคลื่นขนาดใหญ่ที่ถูกลมพัดเข้าใส่เรือประมงในจังหวัดคานางาวะ มีฉากหลังเป็นภูเขาไฟฟูจิ มักมีผู้เข้าใจผิดอยู่บ่อยครั้งว่าเป็นภาพของคลื่นสึนามิ
ภาพนี้มีสำเนาอยู่หลายชุด ทั้งที่พิพิธภัณฑ์ศิลปะเมโทรโพลิทัน นิวยอร์ก, พิพิธภัณฑ์บริติช ลอนดอน และที่บ้านของโกลด มอแน ที่ฌีแวร์นี ประเทศฝรั่งเศส
ภาพนี้จะปรากฎในด้านหลังของธนบัตรหนึ่งพันเยนแบบใหม่ที่จะออกสู่ตลาดในวันที่ 3 กรกฎาคม 2567 ร่วมกับคิตาซาโตะ ชิบาซาบูโร ผู้บุกเบิกการแพทย์ญี่ปุ่นที่มีส่วนร่วมในการป้องกันและรักษาโรคติดเชื้อในญี่ปุ่นและต่างประเทศ ที่ปรากฎบนด้านหน้าของธนบัตร
เดอะสคริปต์

เดอะสคริปต์  เป็นวงดนตรีสัญชาติไอร์แลนด์ ก่อตั้งวงที่เมืองดับลินในปี ค.ศ. 2001 โดยแดนนี โอดอนอฮิว (นักร้องนำและคีย์บอร์ด) มาร์ก ชีแฮน (มือกีตาร์) และเกล็น พาวเวอร์ (มือกลอง) หลังเซ็นสัญญากับค่ายโฟโนจีนิกเรเคิดส์ สังกัดโซนี่มิวสิกเอ็นเตอร์เทนเมนต์ พวกเขาย้ายไปอยู่ลอนดอน และออกอัลบั้มแรกชื่อ "เดอะสคริปต์" ในเดือนสิงหาคม ค.ศ. 2008 มีซิงเกิลที่ประสบความสำเร็จได้แก่ "เดอะแมนฮูแคนท์บีมูฟด์" และ "เบรกอีเวน" อัลบั้มขึ้นอันดับหนึ่งในไอร์แลนด์และสหราชอาณาจักร อัลบั้มต่อมาอีกห้าอัลบั้ม คือ "ไซแอนซ์แอนด์เฟท" (2010) "#3" (2012) "โนซาวด์วิทเอาต์ไซเลนซ์" (2014) "ฟรีดอมไชลด์" (2017) และ "ซันเซ็ตแอนด์ฟูลมูนส์" (2019) ทุกอัลบั้มขึ้นอันดับหนึ่งในไอร์แลนด์ โดยเฉพาะอัลบั้ม "ไซแอนซ์แอนด์เฟท" เคยขึ้นอันดับสามในสหรัฐ
มาร์ก ชีแฮน สมาชิกผู้ร่วมก่อตั้งวงเสียชีวิตเมื่อเดือนเมษายน ค.ศ. 2023 หลังจากนั้นเดอะสคริปต์เพิ่มเบน ซาร์เจนต์ (มือเบส) และเบน วีเวอร์ (มือกีตาร์) เข้ามาเป็นสมาชิกใหม่ วงเผยแพร่ซิงเกิล "โบธเวส์" ในเดือนพฤษภาคม ค.ศ. 2024 ซิงเกิลนี้เป็นซิงเกิลแรกของ "แซเทลไลส์" อัลบั้มที่เจ็ดซึ่งเผยแพร่ในเดือนสิงหาคม ค.ศ. 2024
เพลงของเดอะสคริปต์เคยถูกนำไปประกอบรายการโทรทัศน์หลายรายการ เช่น "90210" "โกสต์วิสเปอเรอร์" "เดอะฮิลส์" "วอเทอร์ลูโรด" "อีสต์เอนเดอส์" "เมดอินเชลซี" และ"เดอะแวมไพร์ไดอารีส์" แดนนี โอดอนอฮิว นักร้องนำ เคยเป็นโค้ชในรายการ"เดอะวอยซ์ สหราชอาณาจักร" ฤดูกาลที่ 1 และ 2 ก่อนออกจากรายการเพื่อทำงานกับวง วงได้รับรางวัลเมเทียร์ไอร์แลนด์มิวสิกอะวอดส์สามรางวัล และเวิลด์มิวสิกอะวอดส์สองรางวัล และได้เข้าชิงรางวัลบริตอะวอดส์สองรางวัล
เพทราร์ก

ฟรันเชสโก เพทราร์กา (20 กรกฎาคม ค.ศ. 1304 – 18/19 กรกฎาคม ค.ศ. 1374) หรือที่รู้จักในชื่อภาษาอังกฤษว่า เพทราร์ก  เป็นนักวิชาการและกวีในสมัยฟื้นฟูศิลปวิทยาในอิตาลีตอนต้น และหนึ่งในนักมนุษยนิยมยุคแรก
การค้นพบจดหมายของกิแกโรอีกครั้งโดยเพทราร์กมักได้รับเครดิตด้วยการเริ่มต้นสมัยฟื้นฟูศิลปวิทยาของอิตาลีในคริสต์ศตวรรษที่ 14 และวางรากฐานมนุษยนิยมสมัยฟื้นฟูศิลปวิทยา ในคริสต์ศตวรรษที่ 16 Pietro Bembo สร้างแม่แบบสำหรับภาษาอิตาลีสมัยใหม่โดยอิงจากผลงานของเพทราร์ก และผลงานของโจวันนี บอกกัชโชกับดันเต อาลีกีเอรี
เพทราร์กได้ชื่อว่าเป็นผู้คิดประดิษฐ์ซอนเน็ต งานกวีนิพนธ์ซอนเน็ตของเขาได้รับยกย่องและเป็นที่รู้จักทั่วไปในยุโรปตลอดยุคเรอเนซองส์ ซึ่งได้กลายเป็นแบบมาตรฐานสำหรับงานกวีนิพนธ์ในยุคต่อมา เขายังเป็นที่รู้จักว่าเป็นบุคคลแรกที่พัฒนาแนวคิด "ยุคมืด"
ทรูเอเชียนมอร์

ทรู เอเชียนมอร์  เดิมชื่อทรู เอเชียน ซีรีส์ เอชดี  เป็นช่องรายการที่ผลิตและออกอากาศทางทรูวิชั่นส์ ซึ่งเป็นช่องรายการภาพยนตร์ชุดเพื่อชมซีรีส์เอเชีย จีน ญี่ปุ่น เกาหลี และ ซีรีส์ไทยที่ผลิตเองในนาม True Original โดยออกอากาศเป็นภาษาไทย และเสียงต้นฉบับ ออกอากาศตลอด 24 ชั่วโมง
ประวัติ.
True Asian Series เป็นหนึ่งในสามช่องรายการใหม่ที่ผลิตโดยทรูวิชั่นส์ มีการประกาศครั้งแรกในนิตยสาร TrueVisions Magazine ฉบับเดือนสิงหาคม พ.ศ. 2551 พร้อมกับช่อง True Food และ Hay Ha ภายหลังทรูวิชั่นส์ได้แจ้งให้สมาชิกทราบถึงการเรียงลำดับช่องรายการใหม่ในวันที่ 9 กันยายน พ.ศ. 2551 เวลา 00.00 น. พร้อมกับการเพิ่มสองช่องรายการใหม่ True Asian Series และ Hay Ha (ยังไม่มีการประกาศวันออกอากาศของช่อง True Food) ณ ช่อง 22 และ ช่อง 23 ตามลำดับ โดย ณ ขณะนั้น เป็นการออกอากาศแบบ SD 
จากนั้นในวันที่ 5 มกราคม 2559 ได้มีการรวมช่อง True Asian HD กับ True Asian Series เดิม และเปลี่ยนผ่านจากการออกอากาศในระบบ SD มาเป็นระบบ HD ในชื่อ True Asian Series HD โดย ณ ขณะนั้น ออกอากาศในช่องหมายเลข 238 จากนั้นมีการเรียงเลขช่องใหม่ จึงมีการย้ายเลขช่องไปอยู่ที่ช่อง 239 
ต่อมาทางทรูวิชั่นส์ได้ยุติออกอากาศ ช่อง True Asian Series HD ในคืนวันที่ 30 กันยายน 2564 พร้อมกับรีแบรนด์และเปิดช่องใหม่ โดยช่องแรกได้แยกคอนเทนต์ซีรี่ย์เกาหลีพากย์ภาษาไทย มาเปิดช่องใหม่ โดยใช้ชื่อ True Korean More ออกอากาศที่ช่อง 238
ขณะเดียวกัน True Asian Series HD เดิม ถูกรีแบรนด์เป็นช่อง True Asian More ซึ่งเป็นช่องรายการที่เน้นละครและซีรี่ย์จากประเทศจีน ญี่ปุ่น พากย์ภาษาไทย รวมไปถึงซีรี่ย์ไทยที่ผลิตในนาม True Original โดยออกอากาศที่ช่อง 239 เช่นเดิม ซึ่งทั้ง 2 ช่องนี้เริ่มออกอากาศครั้งแรกตั้งแต่วันที่ 1 ตุลาคม 2564 เป็นต้นมา 
จนกระทั่งเมื่อเดือนกันยายน 2566 ที่ผ่านมา ทางทรูวิชั่นส์ได้ประกาศยุติการออกอากาศช่อง True Korean More เนื่องจากมีการปรับผังรายการใหม่ โดยมีผลตั้งแต่วันที่ 1 ตุลาคม 2566 เป็นต้นไป ทำให้มีการนำคอนเทนต์ซีรี่ย์เกาหลีที่แยกตัวออกไปกลับมารวมกันที่ช่อง True Asian More อีกครั้ง 
รายละเอียดทั่วไป.
การออกอากาศช่อง True Asian More จะเน้นฉายคอนเทนต์ทั้งซีรี่ย์จากเอเชียทั้งเก่าและใหม่ที่ได้รับความนิยมมาแล้วใน จีน ญี่ปุ่น เกาหลี และซีรี่ย์ไทยในนาม True Original โดยซีรีส์ที่ฉายเรื่องแรกในช่องนี้ คือ คนพิเศษของใจ (Extraordinary You) โดยที่ช่องนี้สามารถรับชมได้ในทุกแพ็คเกจของทรูวิชั่นส์
นอกจากนี้นับตั้งแต่ปี พ.ศ. 2565 มีการเผยแพร่ซีรี่ย์บางเรื่องที่ออกอากาศไปแล้วในช่องนี้ต่อผ่านแพลทฟอร์มออนไลน์อย่างแอพทรูไอดี ในรูปแบบของวิดีโอสตรีมมิ่ง โดยที่จะให้บริการในหมวดหมู่ของ TrueID+ และ TrueVisions Now
เชกสเปียส์ซิสเตอร์

เชกสเปียรส์ ซิสเตอร์ (เดิมเขียนว่า Shakespeare's Sister) เป็นวงดนตรีแนวซินธ์ป็อป-ร็อก ก่อตั้งวงในปี 1988 โดยอดีตสมาชิกวงบานานารามา คือ ซิโอบาห์น ฟาเฮย์ ที่เป็นทั้งนักร้อง นักแต่งเพลง เป็นวงดนตรีวงแรกของฟาเฮย์หลังจากออกจากบานานารามา ต่อมาในปี 1989 ได้สมาชิกเพิ่มคือ มาร์เซลลา ดีทรอยต์ เข้ามาโดยอยู่ในสังกัดลอนดอนเรกคอร์ดส ในฐานะวงดูโอ
ชื่อวงมาจากเพลงของวงเดอะสมิธส์ ที่ชื่อ "Shakespeare's Sister" ที่มีกล่าวถึงในบทความ "A Room of One's Own" (1929) ของเวอร์จิเนีย วูลฟ์ 
วงมีเพลงดังคือเพลง "Stay" ที่ขึ้นอันดับหนึ่งในสหราชอาณาจักรนานถึง 8 สัปดาห์ นอกจากนี้วงยังได้รับรางวัลวิดีโอยอดเยี่ยมจากเพลงนี้ จากบริทอวอร์ดส ในปี 1993
ดอลลาร์สิงคโปร์

ดอลลาร์สิงคโปร์ เป็นสกุลเงินของประเทศสิงคโปร์ ดอลลาร์สิงคโปร์ย่อด้วยเครื่องหมายดอลลาร์ $ หรือ S$ เพื่อแยกจากเงินสกุลดอลลาร์อื่น ๆ 1ดอลลาร์สิงคโปร์แบ่งได้เป็น 100 เซนต์
ธนบัตร.
ธนบัตรชุดปัจจุบันได้ถูกนำมาใช้ครั้งแรกใน พ.ศ. 2542 ธนบัตรที่ไม่ถูกใช้ในการหมุนเวียนทั่วไป คือ ธนบัตร 1 และ 500 ดอลลาร์ ส่วนธนบัตรที่ถูกใช้หมุนเวียนทั่วไปมี 7 ชนิด ได้แก่ ธนบัตร 2, 5, 10, 50, 100, 1000 และ 10000 ดอลลาร์